*Tämä artikkeli kertoo sarjakuvahahmosta Alix. Artikkeli saksalaisesta prinsessasta Aleksandra Fjodorovnasta, katso Alix.*
Alix-albumin kansi
**Alix** on ranskalaisen sarjakuvapiirtäjä Jacques Martinin luoma antiikin Roomaan sijoittuva historiallinen seikkailusarjakuva, jonka päähenkilö on nuorukainen nimeltä *Alix Gracchus*. Syntyjään gallialainen Alix seikkaili ensimmäisen kerran vuonna 1948 belgialaisessa *Tintin*-sarjakuvalehdessä. Piirrostyyliltään Alix edustaa selkeää viivaa eli ligne clairea.

Sarjakuvan henkilöhahmot ja tapahtumaympäristöt
-----------------------------------------------

Alix on poikakirjamaista seikkailusarjakuvaa antiikin ajan maailmassa. Tapahtumaympäristöjä ovat Italia, Kreikka, Gallia, Mesopotamia, Afrikka ja Lähi-itä. Monissa seikkailuissaan Alix toimii Julius Caesarin salaisena asiamiehenä. Alix on erinomainen taistelija ja akrobaatti ja samalla myös hyvin neuvokas. Luonteeltaan hän on tinkimättömän jalo. Hyvin usein hän joutuu pelastamaan pulasta toverinsa, egyptiläisen Enak-pojan. Useissa albumeissa Alixin päävihollinen on viekas ja vallanhimoinen konna Arbaces.

Sarjakuvien vauhdikasta juonta hidastavat puhekuplissa ja selityslaatikoissa olevat pitkät tekstit. Henkilöhahmot ovat psykologisesti yksiulotteisia.*kenen mukaan?* Historialliset ympäristöt ovat hyvin kuvattuja, vaikkakin yksityskohdissa on joskus pieniä virheitä. Varhaisimmissa Alix-sarjakuvissa antiikin kuvausta on siistitty ja pehmennetty nuorille lukijoille suunnattuihin sarjakuvalehtiin sopivaksi. Myöhemmissä tarinoissa 1960-luvun lopulta ja varsinkin 1970-luvulta alkaen on kuvattu alastomuutta ja antiikin maailman järkyttäviä piirteitä.

Sarjakuvan jatkuminen
---------------------

Viimeinen Martinin piirtämä Alix-albumi ilmestyi vuonna 1988. Alix-albumeja alkoi taas ilmestyä 1990-luvun lopulla, mutta heikentyneen näkökykynsä vuoksi Jacques Martin oli tuolloin luovuttanut sarjan piirtämisen Rafael Moralesille. Martin kuitenkin käsikirjoitti kaikki Alix-albumit aina vuoteen 2005 asti. Tämän jälkeen sekä sarjan piirtäjä että käsikirjoittaja ovat vaihtuneet useita kertoja, joskin Martin osallistui tarinoiden ideointiin aina vuonna 2010 tapahtuneeseen kuolemaansa asti.

Alix Suomessa
-------------

WSOY julkaisi vuosina 1974–1975 kahdeksan Alix-albumia. Albumit suomensi Outi Walli. Takakannessa sarjan nimi on *Alix peloton* ja selässä *Alix seikkailee*. Sarjasta ei aikoinaan tullut toivottua kaupallista menestystä, mutta nykyisin WSOY:n julkaisemat Alix-albumit ovat suosittuja keräilykohteita.

Vuodesta 2008 alkaen Apollo Kustannus on julkaissut uusia *Alix peloton* -suomennoksia sarjan aiemmin kääntämättömistä osista. Uudet albumit on suomentanut Kirsi Kinnunen.

Albumit
-------

### Jacques Martinin Alix-albumit

1. *Alix Peloton*. (Alix l'intrépide, 1956.) Suom. Sami Kesti. Helsinki: Apollo, 2015. ISBN 978-952-5769-25-8. 
2. *Kultainen sfinksi*. (Le sphinx d’or, 1956.) Suom. Outi Walli. Porvoo Helsinki: WSOY, 1974. ISBN 951-0-06404-1. 
3. *Kirottu saari*. (L’ile maudite, 1957.) Suom. Outi Walli. Porvoo Helsinki: WSOY, 1974. ISBN 951-0-06416-5. 
4. *Oribalin kruunu*. (La tiare d’Oribal, 1958.) Suom. Outi Walli. Porvoo Helsinki: WSOY, 1975. ISBN 951-0-06822-5. 
5. *Musta koura*. (La griffe noire, 1959.) Suom. Outi Walli. Porvoo Helsinki: WSOY, 1975. ISBN 951-0-06823-3. 
6. *Gallian sankarit*. (Les legions perdues, 1965.) Suom. Outi Walli. Porvoo Helsinki: WSOY, 1975. ISBN 951-0-07173-0. 
7. *Viimeinen spartalainen*. (Le dernier spartiate, 1967.) Suom. Outi Walli. Porvoo Helsinki: WSOY, 1974. ISBN 951-0-06417-3. 
8. *Etruskien aarre*. (Le tombeau etrusque, 1968.) Suom. Outi Walli. Porvoo Helsinki: WSOY, 1974. ISBN 951-0-06418-1. 
9. *Apollon kosto*. (Le dieu sauvage, 1970.) Suom. Outi Walli. Porvoo Helsinki: WSOY, 1975. ISBN 951-0-07174-9. 
10. *Iorix Suuri*. (Iorix le Grand, 1972.) Suom. Kirsi Kinnunen. Helsinki: Apollo, 2009. ISBN 978-952-5769-07-4. 
11. *Niilin prinssi*. (Le prince du Nil, 1974.) Suom. Kirsi Kinnunen. Helsinki: Apollo, 2010. ISBN 978-952-5769-11-1. 
12. *Spartacuksen poika*. (Le fils de Spartacus, 1975.) Suom. Kirsi Kinnunen. Helsinki: Apollo, 2008. ISBN 978-952-5769-02-9. 
13. *Karthagon aave*. (Le spectre de Carthage, 1977.) Suom. Kirsi Kinnunen. Helsinki: Apollo, 2009. ISBN 978-952-5769-05-0. 
14. *Tulivuoren uhrit*. (Les proies du volcan, 1978.) Suom. Kirsi Kinnunen. Helsinki: Apollo, 2011. ISBN 978-952-5769-15-9. 
15. *Kreikan lapsi*. (L´enfant grec, 1980.) Suom. Kirsi Kinnunen. Helsinki: Apollo, 2012. ISBN 978-952-5769-18-0. 
16. *Baabelin torni*. (La tour de Babel, 1981.) Suom. Kirsi Kinnunen. Helsinki: Apollo, 2013. ISBN 978-952-5769-20-3. 
17. *Kiinan keisari*. (L'Empereur de Chine, 1983.) Suom. Kirsi Kinnunen. Helsinki: Apollo, 2014. ISBN 978-952-5769-23-4. 
18. 1985 - *Vercingétorix*
19. 1988 - *Le cheval de Troie*
### Rafael Moralesin piirtämät ja Martinin käsikirjoittamat Alix-albumit

* 1996 - *Ô Alexandrie*
* 1998 - *Les barbares*
* 2001 - *La chute d'Icare*
* 2003 - *Le fleuve de Jade*
* 2005 - *Roma, Roma...*

### Muiden tekijöiden Alix-albumit

* 2006 - *C'etait à Khorsabad*
* 2007 - *L'ibère*
* 2008 - *Le démon du Pharos*
* 2009 - *La cité engloutie*

2016 - suom. Verikotkat, Alix senator

Lähteet
-------

1. ↑  Jacques Martin (Lambiek)
2. ↑  Alix. (Arkistoitu – Internet Archive) "Sarja jatkuu Suomessa yli 30 vuoden tauon jälkeen." Apollo-kustannus. Viitattu 2.12.2008.

Aiheesta muualla
----------------

* Alix.
* Apollo-kustannus: Alix (Arkistoitu – Internet Archive).
* Alix. (ranskaksi)
* Casterman Jacques Martin (Arkistoitu – Internet Archive). (ranskaksi)
* S. Santikko: Alix ja Ihmisen poika. Kvaak.fi 9.9.2008.
* Ari Tiippana: Poika varjoisalta kujalta (Arkistoitu – Internet Archive). Länsi-Savo 2008.
* Jukka Laine: Alix Gracchus, peloton gallialaissoturi. Kvaak.fi 6.4.2009.
* Jukka Laine: Iorix, gallialaisten kuningas. Kvaak.fi 28.11.2009.
* Mika Lietzén: Sininen laguuni. Kvaak.fi 15.9.2011.
* Mika Lietzén: Kreikkalainen tragedia. Kvaak.fi 5.10.2012.
* Jan Wiberg: Kuninkaan virheet. Kvaak.fi 29.8.2013.